Päätöslauselma kansalaisyhteiskunnan panoksesta kadonneiden ja seksuaalisesti hyväksikäytettyjen lasten etsinnöissä



Virallinen lehti nro C 283 , 09/10/2001 s. 0001 - 0002



Päätöslauselma kansalaisyhteiskunnan panoksesta kadonneiden ja seksuaalisesti hyväksikäytettyjen lasten etsinnöissä (2001/C 283/01) EUROOPAN UNIONIN NEUVOSTO, joka pitää mielessä - Tampereen Eurooppa-neuvoston päätelmät ja erityisesti niiden 23 kohdan, - Santa Maria da Feiran Eurooppa-neuvoston päätelmät, - neuvoston 24 päivänä helmikuuta 1997 hyväksymän yhteisen toiminnan ihmiskaupan ja lasten seksuaalisen hyväksikäytön vastaisesta toimminnasta ja erityisesti sen II osaston i kohdan, - Internetissä välitettävän lapsipornografian vastaisista toimenpiteistä 29 päivänä toukokuuta 2000 tehdyn neuvoston päätöksen, - seksiturismista 30 päivänä maaliskuuta 2000 annetun Euroopan parlamentin päätöslauselman ja erityisesti sen 27 kohdan, - lisätoimista naisilla käytävän kaupan torjumiseksi 19 päivänä toukokuuta 2000 annetun Euroopan parlamentin päätöslauselman ja erityisesti sen 12 ja 18 kohdan, - rikoksen uhreista 15 päivänä kesäkuuta 2000 annetun Euroopan parlamentin päätöslauselman ja erityisesti sen 8 kohdan, - Euroopan komission ehdotuksen puitepäätökseksi lasten seksuaalisen hyväksikäytön ja lapsipornografian torjumisesta, sekä katsoo seuraavaa: - lasten katoamisten ja seksuaalisen hyväksikäytön torjuminen on Euroopan unionille ensisijainen asia, - kansalaisyhteiskunta voi olla mukana torjunnassa, - kansalaisyhteiskunnan järjestöt voivat antaa toimivaltaisille viranomaisille hyödyllistä tukea kadonneiden tai seksuaalisesti hyväksikäytettyjen lasten etsimisessä sekä kyseisen ilmiön ehkäisemisessä ja torjunnassa, - on syytä edistää kansalaisyhteiskunnan järjestöjen ja toimivaltaisten viranomaisten yhteistyötä kadonneiden tai seksuaalisesti hyväksikäytettyjen lasten etsimisessä, - yhteistyön astetta on arvioitava kunkin jäsenvaltion tilanteen mukaan, - tämä päätöslauselma ei rajoita 20 päivänä toukokuuta 1980 tehdyn Luxemburgin yleissopimukseen ja 25 päivänä lokakuuta 1980 tehdyn Haagin yleissopimuksen soveltamista, sekä ottaa huomioon henkilötietojen suojan sellaisena kuin siitä määrätään 28 päivänä tammikuuta 1981 tehdyssä Euroopan neuvoston yleissopimuksessa N:o 108 yksilöiden suojelusta henkilötietojen automaattisesta tietojenkäsittelyssä, on antanut seuraavan päätöslauselman: 1. Tämä päätöslauselma koskee kadonneiden tai seksuaalisesti hyväksikäytettyjen lasten etsimistä. Siihen kuuluvat seuraavat tapaukset: - katoamiset ja kaappaukset; - karanneet lapset, - sivullisten sieppaamat lapset, - tuntemattomasta syystä kadonneet lapset, - seksuaalinen hyväksikäyttö: - lapsikauppa, -prostituutio ja -pornografia, - lapsipornografiarenkaat Internetissä, - järjestäytymätön lasten seksuaalinen hyväksikäyttö perheen ulkopuolella. 2. Jäsenvaltioita kehotetaan edistämään toimivaltaisten viranomaisten ja kansalaisyhteiskunnan, erityisesti kansalaisyhteiskunnan ja järjestöjen, yhteistyötä kadonneiden tai seksuaalisesti hyväksikäytettyjen lasten etsimisessä. Yhteistyö ei vaikuta tutkinnan ja syytteeseenpanon osalta toimivaltaisten viranomaisten vastuuseen. Yhteistyö voisi saada tarvittaessa seuraavat muodot: 2.1 Tarkastellaan mahdollisuutta, ottaen huomioon kansallisella tasolla jo olemassa olevat keinot, järjestää kansalaisyhteiskunnan järjestöille hätäpuhelinlinja tai edistää järjestelyjä, joiden avulla kyseiset järjestöt voivat järjestään hätälinjan. Tämä kadonneita tai seksuaalisesti hyväksikäytettyjä lapsia koskevien tietojen ja todisteiden keräämiseen tarkoitettu linja päivystäisi vuorokauden ympäri ja olisi ilmainen. 2.2 Tehdään mahdolliseksi, mikäli se ei sitä kansallisen lainsäädännön nojalla jo ole, kansalaisyhteiskunnan järjestöjen tuki kadonneiden tai seksuaalisesti hyväksikäytettyjen lasten etsinnöissä, esimerkiksi - levittämällä kadonneiden lasten paikallistamiseen liittyviä tietoja, jos viranomaiset katsovat tällaisen levittämisen hyödylliseksi, - luovuttamalla toimivaltaisten viranomaisten käyttöön näiden sitä pyytäessä vapaaehtoisia, jotka osallistuvat kadonneiden lasten jäljittämiseksi järjestettäviin maastoetsintöihin, - antamalla tukea kadonneiden tai seksuaalisesti hyväksikäytettyjen lasten vanhemmille, - antamalla kadonneiden tai seksuaalisesti hyväksikäytettyjen lasten tapauksiin erikoistunutta asiantuntija-apua. 2.3 Jäsenvaltioita kehotetaan määrittelemään tutkintaa ja syytteeseenpanoa koskevan kansallisen lainsäädäntönsä mukaisesti säännöt kadonneita tai seksuaalisesti hyväksikäytettyjä lapsia koskevien asianmukaisen tietojen välittämisestä kansalaisyhteiskunnan järjestöjen ja toimivaltaisten viranomaisten kesken. Tietojenvaihdon olisi tapahduttava niin, että järjestelmän turvallisuus, tietojen luottamuksellisuus ja henkilötietojen suoja taataan kaikin keinoin. 3. Jäsenvaltiota kehotetaan kartoittamaan kadonneita tai seksuaalisesti hyväksikäytettyjä lapsia koskevat tiedot ilmiön laajuuden selvittämiseksi, sen kehityksen analysoimiseksi ja sitä koskevien tietojen vaihtamiseksi. Kartoituksen olisi oltava toimivaltaisten viranomaisten suorittama tarvittaessa kansalaisyhteiskunnan järjestöjen tuella. 4. Neuvosto kehottaa komissiota laatimaan asiantuntijalausuntojen pohjalta tutkimuksen: - lasten katoamisen tai seksuaalisen hyväksikäytön todellisesta tilanteesta ja laajuudesta, - niiden jäsenvaltioissa toimivien kansalaisyhteiskunnan järjestöjen olemassaolosta, asemasta ja rakenteesta, jotka tukevat aktiivisesti kadonneiden ja seksuaalisesti hyväksikäytettyjen lasten etsimistä, sekä niiden toimintatavoista ja yhteistyöstä toimivaltaisten viranomaisten kanssa, - kyseisten elinten toimintaan liittyvistä oikeudellisista kysymyksistä ja erityisesti kysymyksistä, jotka koskevat toimivaltaisten viranomaisten mahdollisuutta toimittaa luottamuksellisia tietoja kyseisille elimille, niiden osallistumisen vaikutuksia rikosoikeudelliseen käsittelyyn sekä tietosuojasääntöjä. Jäsenvaltioita kehotetaan antamaan käyttöön asiantuntemuksensa tämän tutkimuksen toteuttamiseksi. 5. Neuvosto kehottaa komissiota tiedottamaan sille tutkimuksen tuloksista vuoden sisällä tämän päätöslauselman hyväksymisestä. 6. Neuvosto määrittelee tutkimuksen perusteella Euroopan unionin tasolla aiheellisiksi katsottavat toimenpiteet ja kehottaa komissiota tarkastelemaan: - tarvittavia standardeja toimivaltaisten viranomaisten ja kansalaisyhteiskunnan järjestöjen välisen sekä kansalaisyhteiskunnan eri järjestöjen keskinäisen tietojenvaihdon optimoimiseksi erityisesti jäsenvaltioiden kesken, - tarvittavia takeita tietojenvaihdon turvallisuuden, vaihdettujen tietojen luottamuksellisuuden sekä henkilötietojen suojan kunnioittamisen varmistamiseksi.